text: Muslimni tokko qadaratti ni amana. Qadaratti amanuun faaydaa maalii qaba?
text: #000004
text: Rabbiin keenya Subhaanahuu wata’aalaa “innaa kulla shay’in khalaqnaahu bi qadar” je’e. uumama hundahuu haala isaa maluun murtii keenyaan uumnee jirra je’eemii? kanaafuu namni muslimaa tokko uumamni hundi murtii Rabbiitiin uumamuu amanee fudhachuu qaba. Rasuulli keenyas (ASW) akkanuma fakkeenya kana dubbatanii jiru. “Kullu shay’in biqadar, hattal ajzu wal kays” waa hundi Qadara Rabbiitiin uumame, hattan Qaroominaafii gowwummaanis Qadara Rabbiitirraahi je’an. waa hundi murtii Rabbiiti.
text: #000005
text: Yeroo tokko sahaabonni Rasuula SAW gaafatan. silaahuu sammuun ilma namaa akka waa gaafatu godhamee uumame. bilisummaa islaamummaan ilma namaatii kenne keeysaa inni guddichi immoo bilisummaa waa yaaduuti. Muslimni tokko waan galuufii dhabe akkanumatti usee bira hin dabru. ni gaafata. kanaafuu sahaabonni Filannoo bilisaa ilma namaatiif kenname kanarratti wanti isaaniif hin galin tokko waan jiruuf, waan kana mirkaneeyfachuuf Rasuula (SAW)tti dhufanii gaafatan. “dawaaleen dhukkuba adda addaa ittiin wal’aanachuuf itti fayyadamnu, joolleen teenya akka jinniin hin dhawamne gochuuf aayaatarruqaan itti fayyadamnu, aayaatoota Qur’aanaa fii hadiisota adda addaa, akkasumas du’aa’iiwwan dhimma kanaaf itti fayyadamnu kunniin, murtii Allaahaa ykn Qadara nurraa dhoowwuu ni dandayuu? Murtii Rabbii deebisuu dandayuu? joolleen teenya akka jinniin dhawaman, joolleen teenya akka dhukkubaan qabaman yoo dursee murteeyfamee jiraate, nuti dawaa kana fayyadamuun rakkoo kana deebisuu dandayaa? yoo deebisuu hin dandeenyee haa firraa dhiisnuu?” je’anii gaafatan. Ergamaan keenya (SAW) haasawa gabaabduudhaan ” Qaala Hiya min qadarillaah” je’anii deebisan. dawaa san fayyadamuunihuu qadara ALLAAHaati. mudannoon ykn dhukkubni Qadara jettanii eega amantanii, dawaa barbaaddanii fayyadamuunis qadara ALLAHaati, kana hoo maaliif qadara jalaa baaftan? je’anii deebisaa ajaa’ibaa kennaniif. kanaafuu fakkeenyi bareedaan waan kana ittiin ibsinu; gama kanaan wanti tokko yoo sitti dhufe, atimmoo gama kaaniin qadara birootiin firraa dhoowwuu ni dandeeysa jechuudha. kanaafuu nuti muslimoonni qadara kana akkamitti amanuu qabna yoo jedhame, akkuma Rabbiifi Rasuulli (SAW) ibsanitti osoo hin jallisin amanna.
text: #000006
text: Qadaratti amanuun jiruu Muslima tokkoo keeysatti faaydaa maal qaba yoo jettee na gaafatte, bu’aa heddu qaba. bu’aa qadaratti amanuun qabu keeysaa muraasa isaanii yoo lalle,
text: #000007
text: Murtii Rabbii hunda jaalattee fudhatta. Rabbiin subhaanahu wata’aalaa waan je’e. “Hojii teeysan keeysatti isin qormaatuuf Rabbiin Du’aafii jiruu uume” je’ee qur’aana keeysatti dubbate. qormaatni gama hedduun nutti dhufa. kanafuu Rabbiin keenya akkana je’e “Waa hunda keeysatti isin qormaatna. bishey’in minalkhawf, Sodaadhaan isin qormaatna” fakkeenyaaf Diina keenya humna isaa jabeeysee, jabina humna diinaa kana immoo gama birootiin nu beeysisee sodaa qalbii keenya keeysa naqa. haala kanaan sodaa keeysatti isin qormaanna je’e. Wal juu’i , beelaanis isin qormaatna je’e. akka hoongeen mudatu godha, haala saniin beela biyyatti buusa, Wanaqsin minal amwaal, qabeenyarraahis irrisuudhaan, kasaaruutu mala, ni hatamta, ni saamamta, haala kanaan qabeenyarraa irrisuudhaan isin qormaatna. Wal anfusi kum, akkanuma lubbuu teeysaniinis isin qormaatna. yoo fedhe dhukkuba sitti fida, ykn maatii kee, haadhaafii abbaa kee, haadha worraa tee fii ilmaan tee keeysaa nama tokko fudhachuudhaan Rabbiin si qormaata jechuudha. Wassamaraat, Khudraalee fii oomisharraa sababaa adda addaatiin isinirraa balleeysuudhaan isin qormaatna je’e.
text: #000008
text: Duuba kaayyooniifi booddeen qormaata kanaa maaliidha yoo jette, Wabashhirissaabiriin” isaannan obsan san gammachiise je’e. isaan obsan kun hoo kami? Allaziina izaa as’haabatuhum musiibatun, isaannan yoo rakkoon tokko isaanirra gahe, qaaluu, akkana kan je’an ” innaa lillaahi, rakkoo nurra gahee mitii nutiin mataan keenya Allaahirraa taane ykn isaatu nu uume, nutiihuu qabeenya isaati. wainnaa ileyhi raaji’uun, waa hundaahuu dhiisnee gama isaa deebi’oodha nuti warra je’an. ilmaannarraa du’e je’ee hangan boohu, qabeenyi narraa bade je’ee hanga gaabbiin if wareersu, kana hunda dhiisee anihuu gama ALLAH deebi’uuf deemaamii sa? qabeenyaafi ilmoo dhabee mitii anihuu guutumatti qabeenya ALLAAHaatii mitii? warra je’anii Rakkoo isaan mudate hunda obsaan dabrsan Rabbiin isaan gammachiise. isaan kun warra Rabbiin gama daandii qajeellumaa isaan qajeelchee fii warra Rabbiin dilii isaanii isaaniif araaramerraahi nuun jechutti jira Rabbiin keenya.
text: #000009
text: Kanaafuu Qadaratti amanuun jiruu teenya keeysatti bu’aa inni qabu keeysaa inni jalqabaa, obsa qabaachuu nu barsiisa jechuudha. isaan obsa qaban immoo, “innamaa yuwaffassaabiruuna ajrahum bigheyri hisaab” je’e Rabbiin. isaannan obsa qaban mindaan isaan Rabbi biraa argachuuf deeman hisaabaan maletti (daangeffamaa miti jechuudha)
  hisaabaan maleetti jechuun maal jechu? akka islaamummaatti hojii kheyrii tokko yoo hojjatte mindaan dacha dachaadhaan Rabbi biraa argattu inni xiqqaan 10. “wal hasanatu bi ashri amsaalihaa” je’ee jira. kanaafuu hojiin kheyrii tokko mindaan isaa dacha dachaadhaan kan namaa kafalamu irra xiqqaan 10 irraa eegala. achirraa ka’ee hanga 700 ol guddataa deema. haaluma niyyaa nama saniitiin mindaan isaa ida’uu dandaya. garuutuu mindaan Obsarraa argamu hisaabaan maletti jechuudha. hangana je’amee hin daangeffamu jechu. kanaafuu qadaratti amanuun obsa nama barsiisa jechuudha.
text: #000010
text: February 7, 2023 at 10:17 pmmaashaa Allaah baayyee namatti tolaReply
  January 25, 2023 at 8:51 amJazakallaahu keeyran.Reply
  October 12, 2022 at 6:59 amJezakallahu keyrnReply
text: #000012
text: maashaa Allaah baayyee namatti tola
text: #000013
text: 700: Maallaqa liqiitiin dalaganii bu’aa qoodachuun akkami?
  699: Kittaannaan dhiiraa fi dhalatti garaagarummaa qabaa?
  698: Adurreen salaata ni balleessitii?
  697: Nama qabeenya nama dhoorkate akkam godhan?
  696: Azkaara Salaata waajibaa boodaa yeroo biroo yoo qara’e akkami?
text: #000016
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000018